rejauldu/bengali-wikipedia huggingface dataset:
{| |}  লকহিড ওয়াইএফ-১২ () হল যুক্তরাষ্ট্রের বিমান শিল্প কোম্পানি লকহিড কর্পোরেশনের তৈরিকৃত একটি দুই ইঞ্জিন বিশিষ্ট কৌশলগত গোয়েন্দাবিমান।  এটি ১৯৬০-এর দশকের শুরুতে মার্কিন যুক্তরাষ্ট্রের বিমান বাহিনীর এফ-১০৬ ডেল্টা ডার্ট বিমানের সম্ভাব্য প্রতিস্থাপন হিসাবে বিকশিত হয়েছিল। ওয়াইএফ-১২ ছিল কেন্দ্রীয় গোয়েন্দা সংস্থা (সিআইএ) দ্বারা পরিচালিত তৎকালীন গোপন একক আসনের লকহিড এ-১২ বিমানের একটি দ্বৈত আসনের সংস্করণ। এ-১২ এর বিপরীতে এটি হিউজ এএন/এএসজি-১৮, অগ্নি-নিয়ন্ত্রণ রাডার, এআইএম-৪৭ ফ্যালকন এবং এয়ার-টু-এয়ার ক্ষেপণাস্ত্র দিয়ে সজ্জিত ছিল। ১৯৬৩ সালের ৭ আগস্ট ওয়াইএফ-১২ এর অস্তিত্ব প্রকাশ করেন প্রেসিডেন্ট লিন্ডন বি. জনসন। শুরুতে এটি মার্কিন যুক্তরাষ্ট্রের বিমান বাহিনীর অধীনে ছিল, কিন্তু ভিয়েতনাম যুদ্ধ এবং অন্যান্য সামরিক অগ্রাধিকার চাপের কারণে এটিকে অপারেশনাল ব্যবহারে রাখার জন্য প্রয়োজনীয় তহবিল আংশিক ভাবে প্রদান করা সম্ভব হয়নি। বিমানবাহিনী থেকে অবসর গ্রহণের পর এটি নাসার গবেষণা বিমান হিসেবে কাজ করে।  ব্যবহারকারী মার্কিন বিমানবাহিনী নাসা  তথ্যসূত্র  বিষয়শ্রেণী:বিমান বিষয়শ্রেণী:লকহিড মার্টিন উড়োজাহাজ বিষয়শ্রেণী:মার্কিন যুক্তরাষ্ট্রের যুদ্ধবিমান বিষয়শ্রেণী:দ্বৈত-ইঞ্জিন বিষয়শ্রেণী:নিচু পাখার বিমান বিষয়শ্রেণী:লকহিড আকাশযান
thumb| চট্টগ্রামের আনোয়ারায় কানু শাহ'র মাজার শরিফ গাউছুল আযম শাহ আলী রজা প্রকাশ কানু শাহ (রাহঃ) ১৮শ শতকের বাঙালি কবি। তিনি পদাবলী এবং সুফি ভাবধারায় কাব্য রচনা করেন। সুফি সাধনায় সিদ্ধ হবার কারণে আলী রজা সাধারণের নিকট কানু ফকির হিসেবে পরিচিত ছিলেন। তিনি আটারো শতকের শ্রেষ্ঠ কবি বলে আনোয়ারা থানায় বেশ পরিচিত একটা নাম। জ্ঞান সাগর গ্রন্থটি বাংলাদেশ-কলকাতা দুই দেশের মানুষের কাছে সম্পদ হিসাবে মনে করে। কবি ছাড়াও ওনি প্রসিদ্ধ আউলিয়া। ওনার খলিফা সংখ্যা ৩০০ জনের অধিক। চট্টগ্রামের আনোয়ারা থানায় ওশখাইন গ্রামে ওনার মাজার শরীফ। সৈয়দ সুলতান (রাহঃ) ও শাহ আলী (রাহঃ) কে বিষুর সৃষ্টির প্রতিক ধরা হয়। প্রতিবছর ১৪ই জানুয়ারি ওনার মহান ওরুশ ও বিষু দিবস হিসাবে অনুষ্ঠিত হয়। বিষু একটি আধ্যাত্মিক বিষয়,এটি তরিকতের ভাইদের মধ্যে গুপ্ত থাকে। বিষু (হায়াত-মউত ও ভবিষ্যত) চিন্তাশক্তির একটি পথ। এই কঠিন পথ আধ্যাত্মিক শিক্ষা ব্যতীত অর্জন সম্ভব নয়। thumb|পাখির চোখে কানু শাহ (রাহঃ) এর মাজার শরিফ, মাদ্রাসা, মসজিদ  সংক্ষিপ্ত জীবনী  তার জন্ম চট্টগ্রাম জেলার আনোয়ারা উপজেলার ওশখাইন গ্রামে। তার পিতার নাম মোহাম্মদ সাছি,মাতার নাম পরাণ বিবি। গণ্দ্রব্য জোয়ার বা ওসখাইন গ্রামে আলী রজার সময়ে উচ্চ শিক্ষা লাভ করার মতো কোন শিক্ষা প্রতিষ্ঠান বা ব্যবস্থা ছিল না। ফলে প্রাথমিক ধর্মীয় শিক্ষাদি প্রদানের পর আলী রজাকে তার পিতা-মাতা বর্তমান চাঁদপুর জেলার হাজীগঞ্জের শাহ্ আলীউদ্দিন-এর পুত্র শাহ্ কেয়ামুদ্দিন-এর কাছে উপযুক্ত শিক্ষা অর্জনের জন্য দিয়ে দেন। আলী রজা নিজের কুড়ি বৎসর বয়স পূর্ণ হওয়া পর্যস্ত তার কাছে নানা বিষয়ে জ্ঞান আহরণ করেন। বাংলা, আরবি, ফারসি, দেবনাগরী উত্তমভাবে তিনি আয়ত্ত করেছিলেন তার কাছেই। আলী রজা ১৭৯১ খ্রিষ্টাব্দে প্রথম স্ত্রীর মৃত্যুর পরে দ্বিতীয় স্ত্রী আকিম বিবিকে গ্রহণ করেন। তার সন্তানদের নাম এর্সাদউল্লা, আমিনউল্লা, শুকুরা বিবি, সর্ফতউল্লা, মনিরউল্লা ও আবদুল খালেক। তাঁর বিখ্যাত গ্রন্থ "জ্ঞানসাগর" তার আওলাদদের মাঝে সংরক্ষিত আছে। এঁদের মধ্যে এর্সাদউল্লা ও সর্ফতউল্লা ছিলেন কবি ও সঙ্গীতজ্ঞ।   সাহিত্য কর্ম  সিরাজ কুলুব, জ্ঞানসাগর, আগম, ধ্যানমালা, যোগকালন্দর এবং ষট্‌চক্রভেদ তার উল্লেখযোগ্য সাহিত্য কর্ম। আলী রজা অনেক পদ ও রচনা করেছিলেন। ড. আহমদ শরীফ কর্তৃক সম্পাদিত মুসলিম কবির পদসাহিত্য গ্রন্থে তার বত্রিশটি পদ সংকলিত হয়েছে।    বহিঃসংযোগ   বাংলাপিডিয়া   তথ্যসূত্র   বিষয়শ্রেণী:বাঙালি কবি বিষয়শ্রেণী:মধ্যযুগের কবি বিষয়শ্রেণী:বাংলা সাহিত্য
গারসন ক্যানিন (; ২৪ নভেম্বর ১৯১২ - ১৩ মার্চ ১৯৯৯) ছিলেন একজন মার্কিন লেখক, মঞ্চ নির্দেশক ও চিত্রনাট্যকার। তিনি বর্ন ইস্টারডে (১৯৪৬) নাটক রচনা এবং দ্য ডায়েরি অব আন ফ্রাংক (১৯৫৫) মঞ্চনাটক পরিচালনা করে প্রসিদ্ধি লাভ করেন। তিনি আ ডাবল লাইফ (১৯৪৭), অ্যাডাম্‌স রিব (১৯৪৯), ও প্যাট অ্যান্ড মাইক (১৯৫২) চলচ্চিত্রের চিত্রনাট্য রচনার জন্য তার স্ত্রী রুথ গর্ডনের সাথে যৌথভাবে শ্রেষ্ঠ মৌলিক চিত্রনাট্যের জন্য একাডেমি পুরস্কারের মনোনয়ন লাভ করেন। এছাড়া তিনি একটি রাইটার্স গিল্ড পুরস্কার জয়সহ লেখনীর জন্য আরও চারবার এই পুরস্কারের মনোনয়ন লাভ করেন।  প্রারম্ভিক জীবন ক্যানিন ১৯১২ সালের ২৪শে নভেম্বর নিউ ইয়র্কের রোচেস্টার শহরে জন্মগ্রহণ করেন। তিনি নিউ ইয়র্ক সিটির আমেরিকান একাডেমি অব ড্রামাটিক আর্টসে পড়াশোনা করেন। তিনি জ্যাজ সঙ্গীতজ্ঞ, বার্লেস্ক কৌতুকাভিনেতা ও অভিনেতা হিসেবে তার বিনোদন কর্মজীবন শুরু করেন।.১৯৩৩ সালে লিটল ওল বয়-এ দিয়ে তার ব্রডওয়ে মঞ্চে অভিনয়ের অভিষেক হয়। ১৯৩৫ সালে তিনি জর্জ অ্যাবটের নাটকে অভিনয়ের জন্য নির্বাচিত হন এবং অচিরেই অ্যাবটের সহকারী হিসেবে কাজ শুরু করেন। ১৯৩৬ সালে ২৪ বছর বয়সে হিচ ইওর ওয়াগন দিয়ে পরিচালক হিসেবে ক্যানিনের ব্রডওয়েতে অভিষেক হয়।  মঞ্চ কর্মজীবন ক্যানিন ১৯৪৬ সালে বর্ন ইস্টারডে নাটক রচনা করেন এবং এটি পরিচালনাও করেন। মঞ্চনাটকটি ১,৬৪২ বার মঞ্চস্থ হয়। ক্যানিন ১৯৫০ সালের একই নামের চলচ্চিত্রের চিত্রনাট্য রচনা করেন।Garson Kanin's Hollywood, পৃ. ৩২৬ তিনি দ্য ডায়েরি অব আন ফ্রাংক (১৯৫৫) মঞ্চনাটক পরিচালনা করেন, যা ৭১৭ বার মঞ্চস্থ হয় এবং গীতিনাট্য ফানি গার্ল (১৯৬৪) পরিচালনা করেন, যা ১,৩৪৮ বার মঞ্চস্থ হয়। ক্যানিন ১৯৮৫ সালে তার সর্বশেষ নাটক প্যাকাডিলো রচনা ও পরিচালনা করেন। একই বছর আমেরিকান থিয়েটার হল অব ফেমে তার নাম অন্তর্ভুক্ত করা হয় এবং তাকে অথর্স লিগ অব আমেরিকার সভাপতি নির্বাচিত করা হয়।  তথ্যসূত্র  বহিঃসংযোগ       বিষয়শ্রেণী:১৯১২-এ জন্ম বিষয়শ্রেণী:১৯৯৯-এ মৃত্যু বিষয়শ্রেণী:২০শ শতাব্দীর মার্কিন লেখক বিষয়শ্রেণী:২০শ শতাব্দীর মার্কিন ঔপন্যাসিক বিষয়শ্রেণী:নিউ ইয়র্কের লেখক বিষয়শ্রেণী:মার্কিন ঔপন্যাসিক বিষয়শ্রেণী:মার্কিন চলচ্চিত্র পরিচালক বিষয়শ্রেণী:মার্কিন মঞ্চ পরিচালক বিষয়শ্রেণী:মার্কিন নাট্যকার বিষয়শ্রেণী:মার্কিন পুরুষ চিত্রনাট্যকার বিষয়শ্রেণী:আমেরিকান থিয়েটার হল অব ফেমে অন্তর্ভুক্ত ব্যক্তি বিষয়শ্রেণী:রাইটার্স গিল্ড অব আমেরিকা পুরস্কার বিজয়ী বিষয়শ্রেণী:২০শ শতাব্দীর মার্কিন চিত্রনাট্যকার বিষয়শ্রেণী:নিউ ইয়র্ক (অঙ্গরাজ্য)-এর চিত্রনাট্যকার বিষয়শ্রেণী:ডোনাল্ডসন পুরস্কার বিজয়ী বিষয়শ্রেণী:নিউ ইয়র্ক শহরের লেখক বিষয়শ্রেণী:২০শ শতাব্দীর মার্কিন নাট্যকার বিষয়শ্রেণী:মার্কিন পুরুষ ঔপন্যাসিক বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:নিউ ইয়র্ক শহরের চলচ্চিত্র পরিচালক বিষয়শ্রেণী:মার্কিন পুরুষ নাট্যকার
দুশায়ন্ত ওঝা (ডিসেম্বর ১৯৩১ - ১৪ এপ্রিল ২০২০) ছিলেন রাজস্থানের জয়পুরের সাংবাদিক এবং ভারতীয় রাজনীতিবিদ।  তিনি ছিলেন ভারতের কমিউনিস্ট পার্টি (মার্কসবাদী) এর রাজ্য সম্পাদক।  তিনি ১৯৫৩ সাল থেকে তাঁর মৃত্যুর আগ পর্যন্ত দলের একজন সক্রিয় সদস্য ছিলেন। ২০২০ সালের ১৪ এপ্রিল রাজস্থানের জয়পুরের সি কে বিড়লা হাসপাতালে দীর্ঘ অসুস্থতার কারণে তিনি মারা যান।    তথ্যসূত্র   বিষয়শ্রেণী:১৯৩১-এ জন্ম বিষয়শ্রেণী:২০২০-এ মৃত্যু বিষয়শ্রেণী:ভারতীয় রাজনীতিবিদ
নাগেরপাড়া ইউনিয়ন বাংলাদেশের ঢাকা বিভাগের শরীয়তপুর জেলার গোসাইরহাট উপজেলার অন্তর্গত একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা    আয়তন ও জনসংখ্যা    শিক্ষা  শিক্ষার হার :  শিক্ষা প্রতিষ্ঠান   দর্শনীয় স্থান    উল্লেখযোগ্য ব্যক্তিত্ব  রতন মৃধা , মুক্তিযোদ্ধা   জনপ্রতিনিধি  বর্তমান চেয়ারম্যান- মোজাম্মেল হক খান +প্রাক্তন চেয়ারম্যানগণের তালিকাক্রমিকনামমেয়াদ০১ মোঃ মহসিন ২০১৬-২০২১ ইং০২মতি  মৃধা ০৩দুলাল খান ০৪০৫০৬০৭   আরও দেখুন    ঢাকা বিভাগ  শরীয়তপুর জেলা   তথ্যসূত্র   বিষয়শ্রেণী:গোসাইরহাট উপজেলার ইউনিয়ন
কেরলের প্রতীক  কেরল সরকার ব্যবহার করে তার সমস্ত সরকারী চিঠিপত্রে রাজ্যের প্রতিনিধিত্ব করতে। কেরলের ইতিহাস অনুসারে প্রতীকটিতে ভারতের রাষ্ট্রীয় প্রতীক এবং শ্রী পদ্মনাভস্বামীর শঙ্খ রক্ষাকারী দুটি হাতি চিত্রিত করা হয়েছে।   সরকারি ব্যানার  কেরল সরকার একটি সাদা মাঠে রাজ্যের প্রতীক প্রদর্শন করা একটি ব্যানার দ্বারা প্রতিনিধিত্ব করতে পারে।   আরো দেখুন    ভারতের জাতীয় প্রতীক  ভারতীয় রাজ্য প্রতীকের তালিকা   তথ্যসূত্র    বহিঃসংযোগ    জাতীয় অস্ত্র ও প্রতীকে কেরালা  কেরালা: পুরানো প্রতীক নিয়ে আচ্ছন্ন বিভাগগুলি! ডেকান ক্রনিকল, 13 জুন 2017। বিষয়শ্রেণী:ভারতের হাতি বিষয়শ্রেণী:ভারতের রাজ্য প্রতীক বিষয়শ্রেণী:কেরল সরকার
গায়েতানো মানফ্রেদি (জন্ম: ৪ জানুয়ারি ১৯৬৪) একজন ইতালীয় বিশ্ববিদ্যালয়ের অধ্যাপক এবং রাজনীতিবিদ। তিনি ২০২১ হতে নাপোলির মেয়র হিসেবে দায়িত্ব পালন করছেন এবং পূর্বে ২০২০ হতে ২০২১ সাল পর্যন্ত জুসেপ্পে কন্তের দ্বিতীয় মন্ত্রিসভায় বিশ্ববিদ্যালয় ও গবেষণাবিষয়ক মন্ত্রী হিসেবে দায়িত্ব পালন করেছেন।   শিক্ষাজীবন  ম্যানফ্রেডি পূর্বে নাপোলি বিশ্ববিদ্যালয়ের রেক্টর হিসেবে কাজ করেছেন।   রাজনৈতিক জীবন   বিশ্ববিদ্যালয় ও গবেষণাবিষয়ক মন্ত্রী  ম্যানফ্রেডি ইতালিতে কোভিড-১৯ বৈশ্বিক মহামারীর প্রতি ইতালির বিশ্ববিদ্যালয়গুলোর প্রতিক্রিয়া তত্ত্বাবধান করেছেন। ম্যানফ্রেডি ঘোষণা করেছেন যে, ২ মার্চ ২০২০ থেকে মহামারীর দ্বারা সবচেয়ে বেশি ক্ষতিগ্রস্ত অঞ্চলের শিক্ষার্থীদেরকে অনলাইনে পাঠদান করা হবে।   নাপোলির মেয়র  তিনি ২০২১ সালের নাপোলি পৌর নির্বাচনে নাপোলির মেয়র হিসেবে নির্বাচিত হন।https://elezioni.repubblica.it/2021/elezioni-comunali/campania/napoli/   তথ্যসূত্র   বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:ইতালীয় রোমান ক্যাথলিক বিষয়শ্রেণী:২১শ শতাব্দীর ইতালীয় প্রকৌশলী
জামে' আসর হাসসানিল বলকিয়াহ মসজিদ ( বা মসজিদ জামে' আসর হাসসানিল বলকিয়াহ) হলো ব্রুনাইয়ের বন্দর সেরি বেগাওয়ানে অবস্থিত একটি মসজিদ। এটি সুলতান ওমর আলি সাইফুদ্দিন মসজিদের পর ব্রুনাইয়ের দ্বিতীয় জাতীয় মসজিদ।  ইতিহাস জামে' আসর হাসসানিল বলকিয়াহ মসজিদটি ব্রুনাইয়ের ২৯ তম এবং বর্তমান সুলতান হাসসান আল-বলকিয়াহর ওয়াকফে নির্মাণ করা হয়েছে। ১৯৮৮ সালে কিয়ারংয়ের ২০ একর জায়গায় এর নির্মাণকাজ শুরু হয়েছিল এবং ৬ বছর পর, ১৯৯৪ সালের ১৪ই জুলাই তারিখে সুলতান মাগরিব ও এশার নামাজ আদায় করে উদ্বোধন করেন।  এই মসজিদে একসাথে ৫,০০০ জন মুসল্লি নামাজ আদায় করতে পারে, যার ফলস্বরূপ এটি দেশের বৃহত্তম মসজিদে পরিণত হয়েছে।  এই মসজিদে ২৯টি সোনালি রঙের গম্বুজ এবং ৪টি মিনার রয়েছে, যাদের উচ্চতা ৫৮ মিটার (১৯০ ফুট) করে।  আরো দেখুন ব্রুনাইয়ের মসজিদের তালিকা  তথ্যসূত্র  বিষয়শ্রেণী:ব্রুনাইয়ের মসজিদ বিষয়শ্রেণী:১৯৯৪-এ ব্রুনাইয়ে প্রতিষ্ঠিত বিষয়শ্রেণী:১৯৯৪-এ সম্পন্ন মসজিদ
আমর ইবন আবাসা(মৃত্যু-আনুমানিক ৬৫০ খ্রিষ্টাব্দ) রাসুল এর একজন সাহচর্য সাহাবা ছিলেন । যিনি একজন হাদিস বর্ণনাকারী সাহাবা ছিলেন । তিনি প্রখ্যাত সাহাবা আবু যার আল গিফারি বৈপিত্রীয় ভাই ছিলেন । তিনি অত্যন্ত উত্তম চরিত্রের অধিকারী ছিলেন । তিনি ইসলাম পূর্ব জীবনে মদ,মূর্তিপূজা এসব পাপাচার করেননি ।   নাম ও বংশ পরিচয়   তার সংক্ষিপ্ত নাম আমর, ডাকনাম আবু নাজীহ । আমর ইবনে আবাসা এর পিতার ‍আবাসা ইবন আমের এবং মাতার রামলা বিনতুল ওয়াকীয়া ।আমর প্রখ্যাত সাহাবী হযরত আবু যার আল-গিফারীর বৈপিত্রীয় ভাই ।   ইসলাম গ্রহণ   আমর ইবনে আবাসা ইসলামের প্রাথমিক লগ্নেই ইসলাম গ্রহণ করেন । ইসলাম পূর্ব যুগে তিনি আহলে কিতাবের জ্ঞানী এক ব্যক্তির নিকট শুনেছিলেন,মক্কায় এক লোকের আবির্ভাব হবে যে,একক স্রষ্টার দাওয়াত দিবে এবং তার জাতি তার বিরোধিতা করবে আর সেটাই সর্বোত্তম দ্বীন । এটা শোনার পরে তিনি মনে মনে ঐ ব্যক্তির খোঁজে থাকেন এবং মক্কায় এসে ইসলাম গ্রহণ করেন ।  অন্য একটি বর্ণনা মতে রাসূলুল্লাহর সাথে আমরের এ সাক্ষাত হয় উকাজ মেলায় । এখানে রাসুলের সাথে প্রাথমিক আলোচনায় তিনি ইসলাম গ্রহণ করেন ।তবে রাসুল তখন তাকে তার জাতির নিকট ফিরে যেতে বলেন কেননা তখনো ইসলামের সূচনা লগ্ন ছিল ।   মদিনায় হিজরত   রাসূল নির্দেশমত আমর ইসলাম গ্রহণ করে স্বগোত্রে ফিরে যান। তবে মক্কায় যাতায়াতকারীদের মাধ্যমে মুহাম্মদ খোঁজ খবর রাখতেন। রাসূলুল্লাহ মদীনায় হিজরতের পর ইয়াসরিব বা মদীনার কিছু লোক তার গোত্রে আসে ।তাদের নিকট রাসুল মদিনায় হিজরতের খবর শুনে তিনি মদীনার দিকে রওয়ানা হলেন । তখন থেকে আমর মদীনার স্থায়ী বাসিন্দা হয়ে যান।  প্রসিদ্ধ মতে তিনি খাইবার যুদ্ধের পরে এবং মক্কা বিজয়ের পূর্বে মদীনায় আসেন । তবে কেও বলেছেন তিনি বদর যুদ্ধের পূর্বে মদীনায় আসেন এবং বদরে অংশগ্রহণ করেন।   যুদ্ধে অংশগ্রহণ   বদর, উহুদ, হুদাইবিয়া, খাইবার সহ বিভিন্ন যুদ্ধ তার স্বদেশ থাকাকালেই শেষ হয়ে যায় । মক্কা বিজয় অভিযানে তিনি সর্বপ্রথম অংশগ্রহণ করেন । তায়িফ অভিযানেও যে তিনি শরিক ছিলেন, এমন বর্ণনা পাওয়া যায়। তার নিজের বর্ণনাতেই রয়েছে, তায়িফ অবরোধকালে শত্রু পক্ষের দিকে আমি ১৬টি তীর নিক্ষেপ করি । তায়িফ অভিযানের পর আর কোন যুদ্ধে তার যোগদানের কথা সুনির্দিষ্টভাবে জানা যায় না। তবে এতটুকু জানা যায় যে, তিনি আরও কিছু যুদ্ধে যোগদান করেন।   হাদিস বর্ণনা   আমর ইবনে আবাসা একজন হাদিস বর্ণনাকারী সাহাবা ছিলেন । তিনি মোট ৪৮ টি হাদিস বর্ণনা করেছেন । তার থেকে অনেক সাহাবা ও তাবেয়ী হাদিস বর্ণনা করেছেন ।  সাহাবাদের মধ্যে  ইবন মাসউদ  আবু উমামা আল বাহিলী  সাহল ইবন সাদ অন্যতম ।  তাবেঈদের মধ্যে  শুরাহবীল ইবন সামাত  সাদান ইবন আবী তালহা  সুলাইম ইবন আমের  আবদুর রহমান ইবন আমের,  জুবাইর ইবন নাফীর,  আবু সালাম সহ আরো অনেকে ।   একটি হাদিস  হযরত আমর ইবনে আবাসা রাদিয়াল্লাহু আনহু থেকে বর্ণিত, নবী করীম (সাল্লাল্লাহু আলাইহি ওয়া সাল্লাম) বলেনঃ আল্লাহ তা’আলা আমাকে প্রেরণ করেছেন আত্মীয়তার সর্ম্পক বজায় রাখার, মূর্তিসমূহ ভেঙ্গে ফেলার এবং এক আল্লাহর ইবাদত করার ও তাঁর সঙ্গে অন্য কোনো কিছুকে শরীক না করার বিধান দিয়ে।   মৃত্যু   হযরত আমর ইবন আবাসার মৃত্যুর সময়কাল সঠিকভাবে জানা যায় না। ইতিহাস বিশেষজ্ঞরা অনুমানের ওপর ভিত্তি করে বলেছেন, তিনি খলীফা হযরত উসমানের খিলাফতের শেষ দিকে মৃত্যুবরণ করেছেন ।  আহমাদ ইবন হাম্বলের একটি বর্ণনায়,তিনি আমীর মুয়াবিয়ার খিলাফতকাল পর্যন্ত জীবিত ছিলেন ।   তথ্যসূত্র   বিষয়শ্রেণী:পুরুষ সাহাবা বিষয়শ্রেণী:হাদিস বর্ণনাকারী সাহাবা
ফৌজিয়া হাবিব ( ) একজন পাকিস্তানি রাজনীতিবিদ যিনি পাকিস্তানের জাতীয় পরিষদের সদস্য হিসাবে দায়িত্ব পালন করেছিলেন।   রাজনৈতিক জীবন  ফৌজিয়া ২০০২ সালের পাকিস্তানের সাধারণ নির্বাচনে মহিলাদের জন্য সংরক্ষিত আসনে পাকিস্তান পিপলস পার্টির প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।  ফৌজিয়া ২০০৮ সালের পাকিস্তানের সাধারণ নির্বাচনে মহিলাদের জন্য সংরক্ষিত একটি আসনে পাকিস্তান পিপলস পার্টির প্রার্থী হিসাবে পাঞ্জাব থেকে পাকিস্তানের জাতীয় পরিষদে নির্বাচিত হয়েছিলেন।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:জীবিত ব্যক্তি বিষয়শ্রেণী:পাকিস্তান জাতীয় পরিষদের মহিলা সদস্য বিষয়শ্রেণী:পাকিস্তানি রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩ বিষয়শ্রেণী:পাকিস্তান জাতীয় পরিষদ সদস্য ২০০২-২০০৭ বিষয়শ্রেণী:২১শ শতাব্দীর পাকিস্তানি নারী রাজনীতিবিদ
ওয়ার্ড প্রসেসর (Word processor) একটি কম্পিউটার আপ্লিকেশন যেটা ব্যবহৃত হয় সম্পাদনা (ডকুমেন্ট প্রস্তুত, সম্পদনা, ডকুমেন্টের গঠন নির্ধারণ, ডকুমেন্ট সংরক্ষণ, মুদ্রণ) করার কাজে। বিশ্বের সর্বপ্রথম ওয়ার্ড প্রসেসর ওয়ার্ডস্টার, যা ১৯৭৯ সালে মুক্তি পায়। বর্তমানে মাইক্রোসফট ওয়ার্ড, গুগল ডকসসহ অনেক উন্নত ওয়ার্ড প্রসেসর বিশ্বব্যাপী জনপ্রিয়।  বহুল ব্যবহৃত একটি ওয়ার্ড প্রসেসর সফটওয়্যার হল মাইক্রোসফট ওয়ার্ড।   বৈশিষ্ট্য  লেখার মাঝখানে নতুন কোনো লেখা সন্নিবেশিত করা যায় এবং অপ্রয়োজনীয় কোনো লেখা মুছে দেওয়া যায়।কোনো শব্দ বদলিয়ে স্বয়ংক্রিয়ভাবে অন্য কোনো শব্দ বসানো যায়। বানান ভুল ও ব্যাকরণগত ভুল নির্ণয় ও সংশোধন করা যায়। লেখার যেকোনো অংশ অন্য যেকোনো অংশে কপি বা স্থানান্তর করা যায়।এক ফাইলের লেখা অন্য ফাইলে সংযোজন করা যায়। একই ধরনের কাজ বার বার করার প্রয়োজন হলে কাজকে একটিমাত্র কমান্ড হিসেবে সংরক্ষণ করা যায় এবং ব্যবহার করা যায়।প্রস্তুতকৃত লিপিকে ভবিষ্যতে ব্যবহারের জন্য কোনো নামে সংরক্ষণ করা যায়। একই ফাইলের মূল লেখার সাথে অন্য ফাইলে সংরক্ষিত ঠিকানা এবং অন্যান্য তথ্য সংযুক্ত করে ফর্মলেটার তৈরি করা যায়। বিভিন্নভাবে সজ্জিত করে কাগজে স্থায়িভাবে মুদ্রণ করা যায়।   ওয়ার্ড প্রসেসর সফটওয়্যারের তালিকা    Microsoft Word -মাইক্রোসফট ওয়ার্ড (সর্বশেষ সংস্করণ ২০১৩)  WordPad - ওয়ার্ডপ্যাড,  Google Doc -গুগল ডক,  WPS Office - WPS অফিস,  Lotus word pro -লোটাস ওয়ার্ড প্রো,  Notepad -নোটপ্যাড,  WordPerfect -ওয়ার্ড পারফেক্ট (Windows only),  AppleWorks -আপেল ওয়ার্ক (Mac only),  Work pages - ওয়ার্ক পেজ,  OpenOffice Writer -ওপেন অফিস রাইটার। এগুলো ছাড়াও বিভিন্ন ধরনের ওয়ার্ড প্রসেসর সফটওয়্যার রয়েছে।   তথ্যসূত্র        Word processor - ItNirman ( বাংলা ভাষায় ) তথ্য সংগ্রহ ০১-মার্চ ২০২২।       ml:വേഡ് പ്രോസസര്‍
দণ্ডভুক্তি প্রাচীন ও মধ্যযুগীয় বাংলার একটি অঞ্চল। এটি বর্তমান পশ্চিমবঙ্গের বাঁকুড়া, হুগলি, পশ্চিম মেদিনীপুর ও পূর্ব মেদিনীপুর জেলার বিস্তৃর্ণ অঞ্চল জুড়ে প্রসারিত ছিল।  গুপ্তযুগে প্রাচীন বাংলার রাঢ় অঞ্চল কঙ্কগ্রামভুক্তি, বর্ধমানভুক্তি ও দণ্ডভুক্তি নামে কয়েকটি ছোটো অঞ্চলে বিভক্ত ছিল। সংস্কৃত ভাষায় “দণ্ড” কথাটির একটি অর্থ হল পথ। প্রাচীনকালে রাঢ় থেকে (অথবা সম্ভবত মগধ থেকে) কলিঙ্গ পর্যন্ত একটি ঐতিহাসিক সড়ক বিদ্যমান ছিল। সম্ভবত এই স্থানের নাম সেই “দণ্ড” বা পথের নাম থেকেই উদ্ভূত হয়েছে। সাধারণভাবে দ্বারকেশ্বর নদ ও সুবর্ণরেখা নদীর মধ্যবর্তী ভূভাগকেই দণ্ডভুক্তি বলা হয়। ষষ্ঠ শতাব্দীতে দণ্ডভূক্তি মহারাজ গোপচন্দ্রের স্বাধীন বঙ্গ রাজ্যের অংশ ছিল। দশম শতাব্দীতে দণ্ডভুক্তি ছিল বর্ধমানভুক্তির একটি অংশ। পরবর্তীকালে দণ্ডভুক্তির কোনো কোনো অঞ্চল উৎকল রাজাদের অধিকারে আসে।Ghosh, Binoy, Paschim Banger Sanskriti, (in Bengali), part I, 1976 edition, pp. 82-86, Prakash Bhaban  এই অঞ্চলের প্রশাসনিক শাসনকেন্দ্র ছিল দণ্ডভুক্তি নামেরই একটি শহর। পশ্চিম মেদিনীপুর জেলার দাঁতন শহরটির নাম “দণ্ডভুক্তি” থেকে উদ্ভূত হয়েছে।Ray, Nihar Ranjan, Bangalir Itihas Adi Parba, (in Bengali), 1980 edition, p. 388, Paschim Banga Niraksharata Durikaran Samiti   পাদটীকা   বিষয়শ্রেণী:বাঁকুড়া জেলা বিষয়শ্রেণী:পশ্চিম মেদিনীপুর জেলা বিষয়শ্রেণী:পূর্ব মেদিনীপুর জেলা বিষয়শ্রেণী:বঙ্গের প্রাচীন বিভাগ বিষয়শ্রেণী:হুগলি জেলা
নরেন্দ্র মোদি মেডিকেল কলেজ (পূর্বে এএমসি এমইটি মেডিকেল কলেজ) হল আহমেদাবাদের মণিনগরে একটি মেডিকেল কলেজ। কলেজটি ২০০৯ সালে প্রতিষ্ঠিত হয়েছিল এবং আহমেদাবাদ মিউনিসিপ্যাল কর্পোরেশনের মেডিকেল এডুকেশন ট্রাস্ট দ্বারা রক্ষণাবেক্ষণ করা হয়। এটি গুজরাত বিশ্ববিদ্যালয় ও শেঠ এলজি হাসপাতাল (শেঠ লাল্লুভাই গোরধনদাস মিউনিসিপ্যাল হাসপাতাল, মণিনগর, আহমেদাবাদ) কর্তৃক অনুমোদিত।   ইতিহাস  কলেজের ভিত্তিপ্রস্তর স্থাপন করেছিলেন নরেন্দ্র মোদি, যিনি সেই সময়ে মণিনগর কেন্দ্রের বিধায়ক ছিলেন। মেডিকেল কলেজটির নাম ২০২২ সালের সেপ্টেম্বর মাসে পরিবর্তন করে নরেন্দ্র মোদীর নামে রাখা হয়।   তথ্যসূত্র   বিষয়শ্রেণী:২০০৯-এ গুজরাতে প্রতিষ্ঠিত বিষয়শ্রেণী:২০০৯-এ প্রতিষ্ঠিত শিক্ষাপ্রতিষ্ঠান
রেডমন্ড “রেড” জেরার্ড (জন্ম জুন ২৯, ২০০০) হলেন একজন মার্কিন স্নোবোর্ডার এবং ২০১৮ সালে দক্ষিণ কোরিয়া-এ আয়োজিত ২০১৮ শীতকালীন অলিম্পিক-এ ২০১৮ মার্কিন যুক্তরাষ্ট্র অলিম্পিক দল-এর হয়ে স্বর্ণ পদক বিজয়ী। জেরার্ডের জন্ম হয় মার্কিন যুক্তরাষ্ট্রের ওহাইও রাজ্যে এবং সেখানেই তিনি প্রতিপালিত হন, কিন্তু বর্তমানে তিনি কলোরাডো রাজ্যের সিলভারথর্নে পৌরসভায় বসবাস করছেন।  জেরার্ড, দক্ষিণ কোরিয়ায় সদ্য আয়োজিত ২০১৮ শীতকালীন অলিম্পিক-এ তার মাতৃভূমি মার্কিন যুক্তরাষ্ট্রের হয়ে পুরুষদের স্নোবোর্ডিং স্লোপিস্টাইল এবং বিগ এয়্যার ইভেন্টে প্রতিযোগিতা করছেন। স্লোপিস্টাইলে, জেরার্ড তার ব্যক্তিগত ক্রীড়াকৌশল প্রদর্শনের জন্য স্বর্ণপদক জেতেন। শীতকালীন অলিম্পিক ইতিহাসে ২০০০ সালে জন্ম নেওয়া কোন খেলোয়াড় হিসেবে প্রথম পদক বিজয়ী। এছাড়াও, জেরার্ড ২০১৮ অলিম্পিকে মার্কিন যুক্তরাষ্ট্রের হয়ে প্রথম পদক বিজয়ী, এবং অলিম্পিকের স্নোবোর্ডিং ইভেন্টে পদক জয়লাভ করা সবচেয়ে কনিষ্ঠ মার্কিন ব্যক্তি। ২০১৮ সালে দক্ষিণ কোরিয়া'র পিয়ংচ্যাং প্রদেশে অনুষ্ঠিত হওয়া শীতকালীন অলিম্পিকটি তার অংশগ্রহণ এবং প্রযোগিতা করা প্রথম অলিম্পিক।  তথ্যসূত্র  বহিঃসংযোগ  অফিসিয়াল ইনস্টাগ্রাম  বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন পুরুষ স্নোবোর্ডার বিষয়শ্রেণী:মার্কিন যুক্তরাষ্ট্রের হয়ে অলিম্পিকে অংশগ্রহণকৃত স্নোবোর্ডার বিষয়শ্রেণী:২০১৮ শীতকালীন অলিম্পিকে অংশগ্রহণকৃত স্নোবোর্ডার বিষয়শ্রেণী:২০১৮ শীতকালীন অলিম্পিকে পদক বিজয়ী বিষয়শ্রেণী:ওয়েস্টলেক, ওহাইও থেকে আগত ব্যক্তি বিষয়শ্রেণী:সুমিট প্রদেশ কলোরাডো থেকে আগত ব্যক্তি বিষয়শ্রেণী:ওহাইও থেকে আগত ক্রিয়া ব্যক্তিত্ব বিষয়শ্রেণী:কলোরাডো থেকে আগত ক্রীড়া ব্যক্তিত্ব বিষয়শ্রেণী:২০১৮ শীতকালীন অলিম্পিকের পদক বিজয়ী বিষয়শ্রেণী:২১শ শতাব্দীর মার্কিন ব্যক্তি বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
হুগলী ব্রাঞ্চ গভর্নমেন্ট স্কুল বা হুগলী ব্রাঞ্চ (গভঃ) স্কুল (স্থানীয়ভাবে ব্রাঞ্চ স্কুল নামে পরিচিত) হল ১৮৩৪ সালে প্রতিষ্ঠিত পশ্চিমবঙ্গের প্রাচীনতম বিদ্যালয়গুলির মধ্যে একটি। এটি হুগলীর চক বাজারে অবস্থিত, যা হুগলী-চুঁচুড়া পৌরসভা এলাকার অন্তর্গত।   ইতিহাস    উল্লেখযোগ্য প্রাক্তন শিক্ষার্থী   শরৎচন্দ্র চট্টোপাধ্যায় (১৮৭৬ – ১৯৩৮)   তথ্যসূত্র   বিষয়শ্রেণী:১৮৩৪-এ প্রতিষ্ঠিত শিক্ষাপ্রতিষ্ঠান বিষয়শ্রেণী:পশ্চিমবঙ্গের বিদ্যালয় বিষয়শ্রেণী:পশ্চিমবঙ্গের উচ্চ বিদ্যালয় ও মাধ্যমিক বিদ্যালয় বিষয়শ্রেণী:হুগলি জেলার বিদ্যালয় বিষয়শ্রেণী:মহসিন ফান্ডের অর্থায়নে প্রতিষ্ঠিত
রাশিয়া পুরুষ জাতীয় ফিল্ড হকি দল পুরুষদের আন্তর্জাতিক ফিল্ড হকিতে রাশিয়ার প্রতিনিধিত্ব করে থাকে।  ২০২২ রুশ ইউক্রেন যুদ্ধের প্রভাবে, এফআইআর রাশিয়াকে সব প্রতিযোগিতা থেকে ব্যান করে দেয়। ইউরোপিয়ান হকি ফেডারেশন-ও একই পদ্ধতি অবলম্বন করে।  রাশিয়া কোনোদিন অলিম্পিক ও বিশ্বকাপে অংশগ্রহণ করেনি।  তথ্যসূত্র  বহিঃসংযোগ  এফআইএইচ প্রোফাইল  বিষয়শ্রেণী:রাশিয়ার জাতীয় ক্রীড়া দল বিষয়শ্রেণী:রাশিয়ায় ফিল্ড হকি বিষয়শ্রেণী:ইউরোপের পুরুষ জাতীয় ফিল্ড হকি দল
সৈয়দা রুবিনা আক্তার মীরা বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-২৮ থেকে নির্বাচিত জাতীয় সংসদ সদস্য।   জন্ম ও প্রাথমিক জীবন  অ্যাডভোকেট সৈয়দা রুবিনা আক্তার মীরা ৬ মার্চ ১৯৭৫ সালে বরিশাল জেলায় জন্মগ্রহণ করেন। তিনি ঢাকা বিশ্ববিদ্যালয় থেকে পড়ালেখা করেন। তার স্বামী ঢাকা বিশ্ববিদ্যালয়ের শহীদ সার্জেন্ট জহুরুল হক হলের সাবেক জিএস ও আওয়ামী লীগের উপ-কমিটির সাবেক সহ-সম্পাদক মোশাররফ হোসেন সরদার।    রাজনৈতিক ও কর্মজীবন  রুবিনা মিরা সাবেক ঢাবি ছাত্রলীগ নেত্রী, কেন্দ্রীয় যুব মহিলালীগের সাবেক সহসভাপতি, বাংলাদেশ আওয়ামী লীগের উপকমিটির সাবেক দপ্তর সহসম্পাদক ও বাংলাদেশ মহিলা ক্রীড়া সংস্থার সহসভাপতি। তিনি একাদশ জাতীয় সংসদের সংরক্ষিত নারী আসন-২৮ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।  একাদশ জাতীয় সংসদে তিনি বেসামরিক বিমান পরিবহন ও পর্যটন মন্ত্রণালয় সম্পর্কিত স্থায়ী কমিটির সদস্য।   তথ্যসূত্র    বহিঃসংযোগ    একাদশ জাতীয় সংসদ সদস্যদের তালিকা –জাতীয় সংসদ  একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন  বিষয়শ্রেণী:বরিশাল জেলার রাজনীতিবিদ বিষয়শ্রেণী:১৯৭৫-এ জন্ম বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:নবম জাতীয় সংসদ সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:আরব বংশোদ্ভূত বাংলাদেশী ব্যক্তি বিষয়শ্রেণী:বরিশাল জেলার আইনজীবী
জয়ন্ত রংপি একজন ভারতীয় রাজনীতিবিদ। তিনি ১৯৯১ থেকে ২০০৪ সাল পর্যন্ত আসামের স্বায়ত্তশাসিত জেলা নির্বাচনী এলাকার সংসদ সদস্য, লোকসভার সদস্য হিসেবে দায়িত্ব পালন করেন।  ১৯৯১, ১৯৯৬ এবং ১৯৯৮ সালে তিনি স্বায়ত্তশাসিত রাজ্য দাবি কমিটির প্রার্থী হিসাবে নির্বাচিত হন। ১৯৯৯ সালে তিনি ভারতের কমিউনিস্ট পার্টি (মার্ক্সবাদী-লেনিনবাদী) লিবারেশন প্রার্থী ছিলেন। তিনিই একমাত্র এমপি যিনি টানা ৪টি সাধারণ নির্বাচনে স্বায়ত্তশাসিত জেলা নির্বাচনী এলাকায় জয়লাভ করেন।   তথ্যসূত্র    বহিঃসংযোগ    পার্লামেন্ট অফ ইন্ডিয়ার ওয়েবসাইটে অফিসিয়াল জীবনী সংক্রান্ত স্কেচ বিষয়শ্রেণী:ভারতের কমিউনিস্ট পার্টি (মার্কসবাদী-লেনিনবাদী) লিবারেশনের রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:কার্বি আংলং জেলার ব্যক্তি বিষয়শ্রেণী:ত্রয়োদশ লোকসভার সদস্য বিষয়শ্রেণী:দ্বাদশ লোকসভার সদস্য বিষয়শ্রেণী:একাদশ লোকসভার সদস্য বিষয়শ্রেণী:দশম লোকসভার সদস্য বিষয়শ্রেণী:আসামের লোকসভা সদস্য বিষয়শ্রেণী:১৯৫৫-এ জন্ম
ডান|থাম্ব| আলফ্রেড বনউইক আলফ্রেড জেমস বনউইক (১ নভেম্বর ১৮৮৩ - ৪ সেপ্টেম্বর ১৯৪৯) ছিলেন যুক্তরাজ্যের একজন লিবারেল পার্টির রাজনীতিবিদ।   পটভূমি  তিনি জেমস বনউইক এবং এলিজাবেথ ফাউলারের একমাত্র পুত্র লন্ডনে জন্মগ্রহণ করেন। ১৯০৯ সালে তিনি ফ্লোরেন্স এলিজাবেথ রবিনসনকে বিয়ে করেন। তাদের একটি মেয়ে ছিল।‘BONWICK, Alfred James’, Who Was Who, A & C Black, an imprint of Bloomsbury Publishing plc, 1920–2014; online edn, Oxford University Press, 2014 ; online edn, April 2014 accessed 9 Aug 2014   কর্মজীবন  তিনি বোতল তৈরির একটি কোম্পানির পরিচালক ছিলেন।"Unionist Prospects In Wiltshire." Times [London, England] 24 Nov. 1923: 14. The Times Digital Archive. Web. 9 Aug. 2014. তিনি দ্য নেশন পত্রিকার সম্পাদক ছিলেন। তিনি জোসেফ রাউনট্রি সোশ্যাল সার্ভিস ট্রাস্টের মালিকানাধীন বিভিন্ন সংবাদপত্রের ব্যবসায়িক ব্যবস্থাপক ছিলেন।The Letters of Arnold Stephenson Rowntree to Mary Katherine Rowntree, 1910-1918 By Arnold Stephenson Rowntree, Mary Katherine Rowntree   রাজনৈতিক পেশা  তিনি ১৯২২ সালের সাধারণ নির্বাচনে উইল্টশায়ারের চিপেনহাম বিভাগের ইউনিয়নবাদী আসনের জন্য উদার প্রার্থী ছিলেন। তিনি এইচএইচ অ্যাসকুইথের সমর্থক এবং ডেভিড লয়েড জর্জের কোয়ালিশন সরকারের বিরোধী ছিলেন। তিনি কনজারভেটিভ এমপি জর্জ টেরেলকে পরাজিত করে প্রথম প্রচেষ্টায় সংসদ সদস্য (এমপি) নির্বাচিত হন। ১৯০৬ সালের ভূমিধস নির্বাচনের পর এই প্রথমবার একজন লিবারেল চিপেনহ্যাম জিতেছিল।  তিনি শান্তির বিচারক হিসেবে কাজ করেছেন।‘BONWICK, Alfred James’, Who Was Who, A & C Black, an imprint of Bloomsbury Publishing plc, 1920–2014; online edn, Oxford University Press, 2014 ; online edn, April 2014 accessed 9 Aug 2014   বহিঃসংযোগ      National Portrait Gallery http://www.npg.org.uk/collections/search/person/mp63369/alfred-james-bonwick   তথ্যসূত্র   বিষয়শ্রেণী:যুক্তরাজ্যের সংসদ সদস্য ১৯২৩-১৯২৪ বিষয়শ্রেণী:যুক্তরাজ্যের সংসদ সদস্য ১৯২২-১৯২৩ বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:১৯৪৯-এ মৃত্যু বিষয়শ্রেণী:১৮৮৩-এ জন্ম